**Тақырыбы:** **«Мектеп-білім, берекем!»**

**Өткізілетін күні:** 02.09.2017ж.

**Уақыты:** 10.00

**Жоспары:**

Сапқа тұрғызу

1. Мерекенің салтанатты ашылуы. Қазақстан Республикасының Мемлекеттік Туы салтанатты түрде енгізіліп, Әнұран орындалады.

2. Құттықтау сөзі.

3. Қазақстан Республикасының Мемлекеттік Туын шығару

4. «Мектеп-білім, берекем!» атты әдеби сазды бағдарламасы

5. Білім сабағы

6. Жабылу салтанаты

**Жауапты сыныптар:** 1, 11 сынып оқушылары

09:30 – да музыка қойылады.

09:45 – те сапқа тұрғызу

10:00 – Қоңырау соғылады.

**Мақсаты:** Білім күні үлкен мереке екенін балаларға жеткізе білу, білімге деген құштарлығын арттыру, еліміздің білімді, тәрбиелі азаматтарын елжандылыққа тәрбиелеу.

**Көрнекіліктері:** мектеп алаңы баннер,қабырға газетпен, гүлдермен, шарлармен безендіріледі.

**Сценарий:**

**Кіріспе сөз: Тәрбие ісінің меңгерушісі Г.А. Куракпаеваның құттықтау сөзі.**

**Жүргізуші:** Қайырлы күн бүгінгі салтанатымызға жиылған қауым!

Армысыздар, құрметті ұстаздар қауымы!

Бармысыздар, қымбатты мектеп оқушылары!

Қош келдіңіздер, қымбатты ата-аналар мен мереке қонақтары!

Бүгін 1 қыркүйек-білім күні. Тәуелсіз еліміз-Қазақстан Республикасының тарихындағы, сондай-ақ Қазақстанның әрбір азаматының, мектеп жасындағы баланың өміріндегі елеулі күн. Өйткені Білім күні- өз мектебін сүйетін және ұмытпаған адамдардың дәстүрлі мерекесі.

**Жүргізуші:**

1 қыркүйек әсіресе мектеп табалдырығын тұңғыш рет аттағалы тұрған, жаңа өмірге қадам жасаған бірінші сынып оқушылары үшін қуанышты күн. Бұл олардың жадында сақталатын және тебірене еске алатын күн болады.

Бұл күн- бүлдіршіннің балалықтың бал-шағымен қоштасып, білім еліне аттаған алғашқы қадамы.

Ендеше, болашақта елінің атын әлемге танытар, ұлттық құндылықтарымызды көздің қарашығындай сақтап, білім бұлағынан сусындауға асығып келе жатқан жаңа буын шәкірттеріміз- 1 сынып оқушыларын олардың сынып жетекшісі Аппасова Рыскүл Сағынбайқызын құрметпен ортаға шақырамыз.

Біреулер енші ап өмірден

Түлеп ұшты асып қыр.

Бүлдіршін балғын көңілмен

Алғашқы қадам басып тұр.

Сондықтан да назарды

Солар жаққа бұрайық

Балдырғанды кішкентай

Қарсы алып қол соғайық!

**(Музыка ойнап тұрады, 1 сынып оқушылары кіреді.)**

**Жүргізуші:**Қуаныш бүгін, мереке,

Шуағын шашып тұр әлем.

Мектепке келген алғашқы

Бүлдіршінге бір сәлем!

Қымбатты 1 сынып оқушылары!

Білім ордасы-мектебімізге қош келдіңіздер! Білім еліне аттаған қадамдарыңыз құтты болсын!

**Алғашқы әскери дайындық мұғалімі:** Түзеліп тік тұрыңдар! Егеменді Қазақстан Туына қарап сап түзеңдер! Қазақстан Республикасының Мемлекеттік Туы салтанатты түрде енгізілсін!

**(Қазақстан Республикасының Мемлекеттік Әнұраны орындалады. )**

**Жүргізуші:**Бүгін қандай шаттық тола күн еді,

Бүкіл әлем ерекше бір түледі.

Балдырған жетектеген ата-ана,

Қуаныштан жарылардай жүрегі,

Білім көзін ашатынын біледі,-деп балаларын мектепке алғаш жетектеп келіп отырған ата-аналарға қадамдарыңызға гүл бітсін,армандарыңызға нұр бітсін демекпіз.

**Жүргізуші:** Бүгінгі салтанатты мерекеміздің конақтарымен таныстырып өтейін.

1.

2.

3.

4.

5.

6.

**Жүргізуші:** Дәм жазса жақсылыққа кез келерміз,

Күн сайын өркендерміз, біз өсерміз.

Бүгінгі салтанатты жиналыста

Құрметпен өзіңізге сөз береміз.

**Құттықтау сөзін мектебіміздің директоры Аппасов Сағындық Бейсенбайұлына береміз.**

**Жүргізуші: Келесі сөз кезегі оқу ісінің меңгерушісі Бакиева Айнагуль Олжабайқызына беріледі.**

**Жүргізуші:**Ардақты асыл мекен мектебіме

Аяулы асыл жандар көп келеді,

Құрметпен қонақтарға сөзберейік

Жақсы сөзжанға ыстық нәр береді – деп келген қадірлі қонақтарымызға құттықтау сөз кезегін береміз

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Жүргізуші:** Ұстаз мейірі-Ана мейірі пара пар,

Тұла бойы қуат болып табылар.

Көп жасаңдар өмірге шуақ болып, айналайын білім берген ұстаздар!-дей отыра **ұстаздарды марапаттау рәсімі**.

**Рәсімді орындау үшін мектеп директоры Аппасов Сағындық Бейсембайұлын шақырамыз! (Музыка ойналады)**

**Жүргізуші:** Алаулаған алабынан нұр тамып,

Қазақ елін бүкіл дүние жүр танып.

Көк байрағын желбірейді төрінде,

Әнұраның тұр көгінде шырқалып.

**Алғашқы әскери дайындық мұғалімі:** Түзеліп тік тұрыңдар! Егеменді Қазақстан Туына қарап сап түзеңдер! Қазақстан Республикасының Мемлекеттік Туы салтанатты түрде шығарылсын!

**(Қазақстан Республикасының Әнұраны орындалады.)**

**Жүргізуші:** Халқымыз «Ата баба дәстүрі асыл мұра» дегендей «Бала бауыр етім» деп баласы шыр етіп дүниге келгеннен бастап, әрбір қадамына қуанып, шілдехана, бесіктой, тұсау кесер, ашамайға отырғызу сияқты тойларын жасаған. Ал бүгінгі тойымыз бүлдіршіндердің 6-ға келіп, 1-сыныпқа қабылданып, «Алғашқы қоңырау» мерекесіне қатысу сәті.

**Жүргізуші: Сөз кезегі мектеп табалдырығын алғаш рет аттағалы тұрған 1-сынып оқушыларына беріледі.**

**Монтаж**

**Дарина:** Бірінші қыркүйек күнімен,

Аңқыған жұпары гүлімен.

Келіп ем, қарсы алды, мектебім,

Сүйкімді қоңырау үнімен.

**Аяулым:** Сәлем саған, мектебім,

Алғыстарым көп менің

Оқу, білім, тәрбие

Ой-санама еккенің.

**Эльмира:** Биыл мен де мектепке,

Біріншіге барамын.

Мақтанбаймын мен текке,

Дайын дәптер, қаламым

**Фариза:** Мектепке енді барамыз  
 Біз оқушы боламыз  
 Жақсы оқып сабақты  
 Кілең бестік аламыз

**Аяулым:**Отанның біз ұл-қызы,

                  Халықтың біз жұлдызы.

                  Оқимыз ақын-жырларын,

                  Оқимыз еңбек сырларын.

**Эльмира:** Сылдырлайды, сыңғырлайды

                  Мектеп жақта қоңырау.

                  Ұмытпаймыз бұл бір айды,

                   Гүлге толы омырау.

**Абай:** Өсті міне бойымыз,

Өсті міне ойымыз

Қуанышқа ортақпыз.

Құтты болсын тойымыз!

**Фарида:** Қуаныш бүгін – мереке,

                   Шуағын шашып тұр әлем.

                   Мектепке келген алғашқы,

                   Жан досым, саған мың сәлем.

**Дарина:** Тақпағымды жаттаймын,

Сабағымды баптаймын.

Біздікіндей мектепті,

Ешбір жерден таппаймын.

**Абай:** Мектеп- қамқор анамыз

Оқып білім аламыз

Өнерпаз боп өсетін

Біз оқушы боламыз!

**Мөлдір:** Гүл толы қала, дала да,

                    Гүл толы бүгін омырау.

                    Шақырып мектеп – анаға,

                    Соғылмақ тұңғыш қоңырау.

**Әли:** Алтын ұя-мектебім!

Армандарым көп менің,

Атқарамын деп келдім,

Асыл-анам мектебім!

**Гүлзада:** Біз, бірінші сынып оқушылары,

Отанымызды сүюге,

Ақылды болуға,

Адал да, қайырымды болуға!

Ант етеміз! Ант етеміз! Ант етеміз!

**Ән: «Мен оқушы боламын»**

Жүрегі нұр, өмірі гүл ұстаздың,

Сондықтан да ұстазыңа ұқсағың.

Адам жанын тәрбиелеп аялар,

Құрметті ғой әрбір ісі ұстаздың – деп сөз кезегін 1 – сыныпқа шәкірттерін қабылдап отырған ұстазымызға береміз. Құрметпен ортаға 1 сынып жетекшісі Аппасова Рыскүл Сағынбайқызына шақырамыз. /1-сынып оқушылары гүл шоқтарын ұсынады/.

**Ән: «Бипыл»**

**Жүргізуші:** Оқитын әрі жазатын,

                      Білімге қол созатын.

                      Оқушы болдың, қарағым,

                       Білімнің кілтін ашатын, - деп сөз кезегін балапандарын

                       ертіп  келген  құрметті ата-аналарымызға береміз.

**Жүргізуші:** Оқыған әпке, ағаңыз

Қадырлі мектеп-бұл мектеп

Сендердей біз де болғанбыз,есейдік міне қараңыз.

Құт болып алғаш қадамың,жағарсын білім шырағың.

Биылғы жыл ерекше, ұғарсың оның шың мәнін – дей отыра биылғы мектеп түлегіне сөз беріледі.

**Назерке:** Қош келдің деп, балдырған,

Күліп шыққан алдымнан.

Шексіз сеніп ата – ана,

Балаларын қалдырған.

Сипап қойып басымнан,

Кетпей жүрген қасымнан.

Құрбы – құрдастармен

Достастырған асыл жан.

Жетілткен ой – сананы,

Тәрбие әр сабағы.

Алғаш сыннан өткізіп,

Қойған тұңғыш бағаны.

Қалай ғана ұмытылмақ тәлімі,

Көл – көсір сыр үйреткен әр әрібі.

Ұстаз біткен шәкіртіне қарайды,

Күн секілді мейір төгіп әз үні.

Бүгін олар әр сезімін жасырмай,

Құрметтейді бірін – бірі асылдай.

– деп 1 – сыныпқа ескерткіш сыйлығымызды табыстауға рұқсат етіңіздер.

**( Сыйлық тапсырылады)**

**Жүргізуші:** Ғылымды терең меңгеріп, үмітті бұлар ақтады

Мектепті үздік бітіріп, ұстаздың болды мақтаны

Шығындар білім шыңыңа, батамыз осы сендерге

Болындар үздік тағы да оқу да да еңбекте.

**Жүргізуші:** Қағылмақ міне әуенге бөлеп

Қағылмақ алғаш қоңырау

Нұр толқып жүзін, гүл толып құшақ

Шаттыққа толсын омырау.

Алғашқы қоңырау соғу үшін құрметпен 1-сыныпқа қадам басып отырған оқушы ортаға шақырылады.

/Алғашқы қоңырау соғылады/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Жүргізуші:** Бүлдіршіндер, сендерге артар міндет көп,

                     Көтеріңдер мектептің атын құрметтеп.

                     Білімнің көзін аша білсең тереңнен,

                     Жетелейді армандарға бұл мектеп, - деп бүгінгі «Білім

күніне» арналған  мерекемізді аяқтауға рұқсат етіңіздер.

(10 минуттан кейін қоңырау соғылып, Білім сабағы басталады.)

Келесі кезекте Білім сабағы- «Мен өз Отанымның патриотымын»

«Келісемін» «Бекітемін»

Тәрбие ісінің меңгерушісі: Ақмешіт ауылының, №15 орта

Г.А.Куракпаева мектеп ММ -нің директоры:

« » 2017ж. С.Б.Аппасов

« » 2017ж

. .

***«Мектеп-білім, берекем!»***

**атты мерекелік іс-шараның сценарийі**



**Жауаптылар: Аппасова Р.С.**

**Тастембекова С.У.**

2017-2018 оқу жылы